टाइम8, ढेकियाजुलि, जुन 19 : ढेकियाजुलि सपाय बालिगामियाव 20 फेब्रुवारि खालाराव सिनाय मोनै दुथांफोरा गोबौ हाथियारजों गाग्लोबनानै 50 बोसोरनि आइजो जिलि राभाखौ बुथारनायजों लोगोसे 11 बोसोरनि सिख्लासा फिसाजो कर’बि राभाखौ दैखारना लांनानै जिनाहारि खालामना बुथारनाय अनगायैबो जिलि राभानि 3 बोसोरनि फिसाजो सेवा राभाखौ (पद’मि) गोबौ हाथियारजों मोखां बाहागोयाव दानख्लाबनानै जख’म खालामना खारखुमा लांदोंमोन।